钦定古今图书集成/明伦汇编/闺媛典/第033卷 > 荆观
## 钦定古今图书集成/明伦汇编/闺媛典/第033卷 > 荆观

按《初学集荆观传》：“孝女荆观者，丹阳人，荆燽之女，而
贺宾仲之出也。观少巧，慧甚，宾仲母华绝爱怜之，遂
长贺氏。凡事丝纩文绣，不学而能，修严鲜洁，杂于珠
玑纨縠之间，寥然独异。华奉佛，观亦好佛；宾仲读书，
观亦嗜读书。一日读白乐天《庐山草堂》诗，喟然而叹，
愿早依佛力，尽此报身，不复作儿女子刺促闺阁中。”
华以为不祥，趋而掩其口。燽寝疾于毗陵，观从华往
省视，病稍间归，信宿而燽之。讣至，观蓬垢奔哭，时方
沍寒，涕号凭塞，与风雪交咽，顿踊于舆中。舆夫契需蹈冰，孔声相籍也。比至，伏尸哭极哀。已而哭声下坠，
弇抑喉吭间。群呼之不还，就视之，形神离矣。观死时
年十五，万历丙辰之二月也。观死，宾仲哭之恸，曰：“燽
有女而我无甥？君子悲之。”